Karmsund videregående skole

Karmsund videregående skole er en offentlig yrkesfaglig videregående skole i Haugesund. Skolen ligger langs Salhusvegen, sørvest i byen. Skolebygningen er fra 2005. Det er rundt 800 elever ved skolen i 2015.

Skolens opprinnelse er den kommunalt opprettede navigasjonsskolen fra 1874. Flere maritimt orienterte skoler ble opprettet de følgende årene. Navnet «Karmsund videregående skole» ble til da Haugesund kokk- og stuertskole, som opprinnelig lærte opp forpleiningsansvarlige i handelsflåten, avviklet sine rene maritime klasser på slutten av 1980-tallet.

Den nåværende skolen er resultat av en fusjon mellom Karmsund videregående skole, Haugesund maritime/tekniske videregående skole og Storasund videregående skole, den sistnevnte var opprinnelig Haugesund kommunale husmorskole og senere Haugesund husstellskole. Skolen tilbyr nå undervisning i fire videregående yrkesfaglige studieprogram:
Elektrofag
Helse- og sosialfag
Restaurant- og matfag
Teknikk og industriell produksjon
I tillegg er det en maritim fagskole for retningene dekksoffiser og maskinoffiser.

Referanser

Eksterne lenker
 Karmsund vidregående skole Offisiell side

Videregående skoler i Rogaland
Skoler i Haugesund